Številka: 900-74/2013-2

Datum: 24. 04. 2013

**Z A P I S N I K**

**4. izredne seje** Sveta Četrtne skupnosti Moste (ČS Moste), ki je potekala skupaj s krajani, društvi, zavodi, ustanovami, itd., in sicer kot osrednja čistilna akcija v sklopu »Za lepšo Ljubljano« v četrtek, dne 16. 04. 2013 ob 16. 30. Uri, z zbirnim mestom pri Tržnici Moste, Zaloška 55 in pri balinišču društva BŠD Fužine, Brodarjev trg 10, Ljubljana.

NAVZOČI ČLANI SVETA: dr. Branka Berce Bratko, Igor Bole, Manica Borenović, Stanislava Marija Ferenčak Marin, Mira Ključanin, Jakob Lojk, Stanislav Markoja, Jure Matoh, Dalibor Novaković, Breda Pšag, Danica Simšič, Radmila Šešić, Andrej Torkar, Jožica Virant, Mitja Zaplatil.

OSTALI NAVZOČI: Barbara Šivec, Vera Sinčič,–obe SLS MU MOL; organizirani člani naslednjih društev: DT Črni mrav, Gimnazije Moste, Altra, BŠD Fužine, Cona, Svetovalnica, UVP –vsi CSD Moste Polje, društvo SPM, OE SKALA, stanovalci Rusjanovega trga, stanovalci Brodarjevega trga; ter občani, ki so čistili samostojno brez organizirane skupine. Skupaj je na akciji sodelovalo okrog 200 udeležencev.

Člani Sveta so bili razdeljeni na obe lokaciji. Sejo je na lokaciji Brodarjev trg vodila predsednica Sveta ČS Moste, na lokaciji Tržnica Moste pa Stanislav Markoja. Pozdravila sta vse navzoče na obeh lokacijah in se jim zahvalila, da so prišli v takem številu. Ugotovila sta, da je 4. Izredna seja sklepčna, saj je bilo od 17 članov navzočih 16 članov. V razpravo in potrditev sta predlagala naslednji

**dnevni red:**

1. Priprava na izvedbo (čistilno promocijske) seje- osrednja čistilna akcija v sklopu akcije »Za lepšo Ljubljano«, razdelitev nalog, preveritev sklepčnosti, itd.
2. Sprejem prijavljenih ekip in posameznikov, razdeljevanje materiala, čiščenje, itd. (ob 17.00 uri)
3. Druženje in klepetanje z udeleženci ob prigrizku in napitku (od približno 18.30 ure naprej)

Navzočih je bilo 16 članov. Opredeljenih je bilo 16 članov. Za predlagani dnevni red je glasovalo 16 članov.

**DNEVNI RED 4. IZREDNE SEJE JE BIL SPREJET.**

**AD-1 Priprava na izvedbo (čistilno promocijske) seje- osrednja čistilna akcija v sklopu akcije »Za lepšo Ljubljano«, razdelitev nalog, preveritev sklepčnosti, itd.**

Na obeh lokacijah se je najprej po predhodno usklajenem seznamu razdelilo zadolžitve prisotnim članom Sveta, ki so uredili vse potrebno za sprejem vreč s pobranimi smetmi in oddajo nagrade – sadik ZLATEGA CEKINA in TAGETESA, za katere so bili tudi letos pripravljeni kuponi. Za eno vrečo en kupon, za en kupon, ena sadika.

**AD – 2 Sprejem prijavljenih ekip in posameznikov, razdeljevanje materiala, čiščenje, itd.**

Vabilu na osrednjo čistilno akcijo so se za obe lokaciji odzvala različna društva in posamezniki in skupine občanov. Oblikovane so bile ekipe, katerim so bili predstavljeni itinerarji čiščenja. Na Novih Fužinah se je čistilo sprehajalno pot ob Ljubljanici, od balinišča do Gradu Fužine, sredinska interventna sprehajalna pot mimo osnovnih šol, okolica fitnesa na prostem. Okoli transformatorjev, okolica DSO Fužine, parkirišče nad DSO Fužine. Vreče z odpadki so se zbirale na zelenici pri balinišču in na parkirišču nad DSO Fužine.

V Mostah se je čistil center Most, predel okoli Gimnazije Moste, upravne stavbe (bivša občina), okolico transformatorja na Vodmatski, park v križišču Pokopališke in Partizanske na Vodmatski. Vreče z odpadki so se zbirali na parkirišču tržnice Moste. Naročen je bil odvoz odpadkov in s strani Snage v petih vožnjah tudi korektno opravljen. Udeleženci so bili za svoj trud nagrajeni s sadiko lončnice.

**AD - 3 Druženje in klepetanje z udeleženci ob prigrizku in napitku**

Udeleženci na lokaciji v Mostah so se po končani akciji razšli, večina udeležencev na Novih Fužinah pa je ostala še nekaj časa po končani akciji v prijetnem okolju balinišča v medsebojnem klepetu in druženju.

Pripravila:

Vera Sinčič

koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana